Գիտության տուն (Սևիլյա)

**Գիտության տուն** (), գիտության հանրահռչակման կենտրոն, որը գտնվում է Սևիերում՝ Իսպանիայում։

Բացի թանգարանից, շենքում գտնվում է գիտական հետազոտությունների բարձրագույն խորհրդի անդալուզական շտաբը (CSIC): CSIC-ը հանդիսանում է խոշորագույն պետական հաստատություն՝ նվիրված Իսպանիայում հետազոտությանը, և Եվրոպայում մեծությամբ երրորդն է։ Շենքը հանրության համար բացվել է  2008 թվականին՝ գիտական հետազոտությունների արդյունքում ձեռք բերված գիտելիքների փոխանակման նպատակով։ Գիտության տունը ձգտում է լինել կամուրջ գիտահետազոտական հանրության և հասարակության միջև՝ կիսելով ժամանակակից գիտական հետազոտություններ և բնապահպանական հարցերի շուրջ տեղեկատվություն։ Այդ նպատակներն իրականացվում են տարաբնույթ միջոցառումներ կազմակերպելու ճանապարհով, այդ թվում՝ ցուցահանդեսներ, կոնֆերանսներ և սեմինարներ։ Թանգարանն ունի երեք մշտական և մեկ ժամանակավոր ցուցահանդես, պլանետարիում։

## Պատմություն
Թանգարանը գտնվում է պերուական տաղավարում (), շենքն ունի անսովոր գեղեցկություն և կառուցվել է Մարիա Լուիզայի զբոսայգիում 1929 թվականի իբերո-ամերիկյան ցուցահանդեսի համար։ Շենքում է գտնվում նաև Պերուի դեսպանատունը։ 20 տարվա ընթացքում շենքը Դոնյանի կենսաբանական կայանի շտաբն էր։ 2008 թվականի ապրիլին Սևիերի քաղաքային խորհուրդը շենքի վերանորոգման համար դրամաշնորհ է տրամադրել՝ Գիտության տուն ստեղծելու համար։

## Շենք
Շենքը կառուցել է հայտնի ճարտարապետ Մանուել Պիկարես Կոտոլին (1885—1937), որը ծնվել էր Լուսենայում (Կորդովա քաղաքում), բայց տեղափոխվել է Պերու սովորելու և դարձել է հայտնի իր շենքերով, որոնցում համատեղվում է բնիկ և գաղութային ճարտարապետության սինթեզը։ Իրականում Գիտության տան որոշ մանրուքներում զգացվում է ճարտարապետի պերուական նախագծերի հետ նմանությունը։ Կոտոլին նաև հայտնի էր այնպիսի նախագծերով, ինչպիսին է Գեղարվեստի ազգային բարձրագույն ավտոնոմ դպրոցի շենքը (ENSABAP) Լիմայում, Ֆրանսիսկո Պիսառոյի գերեզմանը, նաև Պերուի կառավարության շենքը։

Գիտության տան մի մասը զբաղեցնում է Պերուի գլխավոր դեսպանատունը Սեվիրեում։ *CSIC*-ը զբաղեցնում է հանրության համար բաց 3000 մ² ցուցահանդեսային տարածք, ինչը նպաստում է Անդալուզիայում գիտության հանրահռչակմանը։

## Առանձնահատկություններ
Ներկայումս թանգարանն ունի 3 մշտական ցուցադրություն՝ բաց հանրության համար, որոնք ցուցադրում են շրջանի բուսական, կենդանական աշխարհը և հանքանյութերը։ Թանգարանում կա նաև Սևիրեում եզակի պլանետարիում։

Թանգարանի հիմնական տեսարժան վայրերից առանձնանում է ջրի ժամացույցը (ջրային ժամացույց), նաև էկոսֆերան (Ակվարիում)։
Լոուրենս Արաբացի ֆիլմի առաջին տեսարանները Պիտեր Օ'Թուլի մասնակցությամբ նկարահանվել են շինության նկուղում, որը ներկայումս օգտագործվում է Բարձրագույն խորհրդի նիստերի անցկացման համար։

## Պատկերասրահ

Pabellón Perú.jpg|Մաս Գիտության տան բակի դեկորից
Whale in entrance of Science Museum, Seville.JPG|Կետ Գիտության թանգարանի մուտքի մոտ
Aparato de Silbermann.jpg|Զիլբերմանի ապարատը
Casa de la Ciencia 01.jpg|Արեգակնային համակարգի մոդել
Casa de la Ciencia 04.jpg|Ցուցասրահներից մեկը
Casa de la Ciencia 05.jpg|Շենքի և փողոցների մոդել
Espesctroscopio.jpg|Սպեկտրոսկոպ
Invertebrados.jpg|Թիթեռներ
Ojo artificial.jpg|Արհեստական աչք


## Ծանոթագրություններ

## Արտաքին հղումներ
* Casa de la Ciencia Официальный сайт.

Կատեգորիա:2008 հիմնադրումներ Իսպանիայում
Կատեգորիա:2008 հիմնադրված թանգարաններ
Կատեգորիա:Բնագիտական թանգարաններ
Կատեգորիա:Սևիլյայի շենքեր և կառույցներ